พุ่งไม่หยุด! ไทยพบผู้ติดเชื้อ “โควิด-19” เพิ่มอีก 35 ราย ดันยอดป่วยสะสมทะลุ 200!
พุ่งไม่หยุด! ไทยพบผู้ติดเชื้อ “โควิด-19” เพิ่มต่อเนื่องอีก 35 ราย อาการหนัก 2 ดันยอดป่วยสะสมทะลุ 200 คน!
พุ่งไม่หยุด! ไทยพบผู้ติดเชื้อ “โควิด-19” เพิ่มต่อเนื่องอีก 35 ราย อาการหนัก 2 ดันยอดป่วยสะสมทะลุ 200 คน!
18 มี.ค. 2563

กระทรวงสาธารณสุข แถลงสถานการณ์การแพร่ระบาดของเชื้อไวรัสโคโรนาสายพันธุ์ใหม่ 2019 (โควิด-19) ประจำวันที่ 18 มี.ค.63 ระบุว่า วันนี้พบผู้ป่วยติดเชื้อไวรัสโควิด-19 เพิ่มขึ้นอีก 35 ราย โดยมีผู้ที่มีอาการหนัก 2 ราย เป็นคนไทย 1 รายรับรักษาอยู่ในโรงพยาบาลที่จังหวัดสุราษฎรธานี และชาวต่างชาติ 1 ราย เป็นชาวเบลเยี่ยม ซึ่งขณะนี้รักษาอาการอยู่ในโรงพยาบาลที่จังหวัดเพชรบูรณ์ ส่งผลให้ยอดผู้ติดเชื้อที่พบในประเทศไทยเพิ่มขึ้นเป็น 212 ราย
ทั้งนี้ สำหรับผู้ป่วยรายใหม่ กลุ่มแรกเป็นผู้ที่ติดเชื้อจากสนามมวย สถานบันเทิง และผู้ที่สัมผัสใกล้ชิดกับผู้ป่วยรายเดิม ส่วนกลุ่มที่ 2 เป็นผู้ที่เดินทางกลับมาจากต่างประเทศ ผู้ที่ทำงานใกล้ชิดกับชาวต่างชาติ และผู้ที่ยังอยู่ระหว่างรอการสอบสวนโรค